U-I-228/07
Natisni
Opravilna št.:
U-I-228/07
Datum odločitve:
18. 9. 2008
ECLI:
ECLI:SI:USRS:2008:U.I.228.07
Akt:
Odlok o nadomestilu za uporabo stavbnega zemljišča (Uradni list RS, št. 77/96, 37/98, 17/01 in 131/03)
Izrek:
Pobuda za začetek postopka za oceno ustavnosti in zakonitosti Odloka o nadomestilu za uporabo stavbnega zemljišča (Uradni list RS, št. 77/96, 37/98, 17/01 in 131/03) se zavrže.
Evidenčni stavek:
V primerih, ko izpodbijani predpis ne učinkuje neposredno, izkazuje pobudnik pravni interes za oceno ustavnosti in zakonitosti izpodbijanega predpisa šele po izčrpanju vseh pravnih sredstev v postopkih pred pristojnimi sodišči hkrati z vložitvijo ustavne pritožbe.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Jaš Maksimiljan, Mislinja
Datum vloge:
21. 8. 2007
Vrsta odločitve:
sklep
Vrsta rešitve:
zavrženje
Dokument:
US28275
Dokument v PDF obliki:
U-I-228-07.pdf
80 KB
Prenesite datoteko
U-I-228/07-4
18. 9. 2008
SKLEP
Ustavno sodišče je v postopku za preizkus pobude Maksimiljana Jaša, Mislinja, ki ga zastopa Odvetniška družba Čeferin, o. p., d. n. o., Grosuplje, na seji 18. septembra 2008
sklenilo:
Pobuda za začetek postopka za oceno ustavnosti in zakonitosti Odloka o nadomestilu za uporabo stavbnega zemljišča (Uradni list RS, št. 77/96, 37/98, 17/01 in 131/03) se zavrže.
Obrazložitev
1. Pobudnik izpodbija Odloka o nadomestilu za uporabo stavbnega zemljišča (v nadaljevanju Odlok), ker naj  bi bil v neskladju s 14., 33., 67. in s 153. členom Ustave, s 56. in z 61. členom Zakona o stavbnih zemljiščih (Uradni list SRS, št. 18/84 in nasl. – ZSZ) in s 37. členom Zakona o vodah (Uradni list RS, št. 67/02 in nasl. – ZV-1). V zvezi z utemeljitvijo pravnega interesa pobudnik navaja, da mu je bilo v davčnem postopku na podlagi izpodbijanega Odloka odmerjeno nadomestilo za uporabo stavbnega zemljišča. Prilaga odločbo o odmeri nadomestila za leto 2007 in pritožbo, ki jo je vložil zoper odločitev davčnega urada.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Po ustaljeni ustavnosodni presoji se v primerih, ko izpodbijani predpis ne učinkuje neposredno, pobuda lahko vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo pod pogoji iz 50. do 60. člena ZUstS (glej sklep št. U-I-251/07 z dne 10. 1. 2008, Uradni list RS, št. 6/08).
3. Pobudnik ni izkazal, da je pred vložitvijo pobude izčrpal pravna sredstva zoper odločbo o odmeri nadomestila za uporabo stavbnega zemljišča. Glede na razloge, navedene v sklepu št. U-I-251/07, ni izkazal pravnega interesa za oceno ustavnosti in zakonitosti izpodbijanega Odloka. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik